প্যাসিফিকো লিকুটান

প্যাসিফিকো লিকুটান ১৮০০ সালের ঔপনিবেশিক ব্রাজিলের একজন মুসলিম দাস, ইসলামী সম্প্রদায় এবং ধর্মীয় নেতা এবং ১৮৩৫ সালের মালে বিদ্রোহে নেতৃত্বে দিয়েছিলেন।  তিনি বিদ্রোহে নিহত হননি। কিন্তু তার কিছুদিন পর ১৮৩৫ সালের ১১ ফেব্রুয়ারির পর মারা যান।

তিনি "বিলাল" নামেও পরিচিত ছিলেন। এ নামটি ইসলামী ব্যক্তিত্ব বিলাল ইবনে রাবাহের সাথে সম্পর্কিত।  আঞ্চলিক ভাষায় এ শব্দের অর্থ প্রার্থনাকারী। ১৮৩৫ সালের মালে বিদ্রোহের বিচারের সময় তার নাম অন্তভুর্ক্ত ছিল।  তার জন্ম তারিখ অজানা।

জীবন 
লিটুকান ছিলেন একজন ইউরোবা মুসলমান। তাদেরকে নাগো  নামেও ডাকা হতো। ইউরোবা হাউসা  জাতিগোষ্ঠীর থেকে ভিন্ন ছিল এবং সেসময়ে ব্রাজিলের সালভাদর বা বাহিয়া অঞ্চলের সবচেয়ে বড় মুসলিম গোষ্ঠী ছিল।

লিটুকান ব্রাজিলের বাহিয়া প্রদেশের সালভাদরে বসবাসকারী একজন তামাক ব্যবসায়ী ছিলেন। তিনি একজন ডাক্তার, আন্তোনিও পিন্টো দি মেস্কুইতা ভারাল্লের মালিকানাধীন দাস ছিলেন। লিটুকান ইসলামী সম্প্রদায়ে সক্রিয় ছিলেন এবং তার সম্প্রদায়ে তাকে পর্তুগিজ ভাষায় একজন মিস্ত্রে  বা শিক্ষক বা ইওরুবাদের কাছে আলুফা হিসেবে  বিবেচনা করা হত।  তাঁকে মুক্ত করতে মুসলিম সম্প্রদায় একাধিকবার চেষ্টাও করেছিল। কিন্ত তার মালিক সেই অনুরোধ প্রত্যাখ্যান করেন। পরে যখন তার মালিক মারা যান, তখন লিটুকানকে বন্দি করা হয়। ১৮৩৪  সালের নভেম্বর মাসে ঋণ শোধের জন্য তাঁকে বিক্রি করে দেওয়া হয়।

একজন নাগো হিসেবে, তিনি এখন দক্ষিণ নাইজেরিয়া নামে পরিচিত একটি এলাকা থেকে এসেছিলেন। ব্রাজিলীয় দাসদের মাত্র ৪.৫% হওয়া সত্ত্বেও, নাগো সম্প্রদায়ের লোকেরা সাধারণভাবে আফ্রো-ব্রাজিলীয় সম্প্রদায়ে এবং বিশেষ করে বাহিয়ায় প্রভাবশালী ছিল। তাদের অনেকেই মুসলমান ছিলেন, যা সালভাদরের মুসলিম সমাজকে আরো সংগঠিত করেছিল।

বাহিয়ান মালে বিদ্রোহ 
রমজান মাসে তাকে আটক করা হয় এবং মুসলিম সম্প্রদায় শেষ পর্যন্ত বিদ্রোহের পরিকল্পনা করে। কিন্তু দুর্ঘটনাক্রমে পরিকল্পনাটি ফাঁস হয়ে যায়। কদরের রাতে সরকার বিদ্রোহের জন্য প্রস্তুতি নেয়। ১৮৩৫ সালের ২৫ জানুয়ারী রাতের আগে, সৈন্যরা শীঘ্রই বিদ্রোহীদের দিকে অগ্রসর হয় এবং প্রাতঃরাশের সময় আক্রমণ করে, এবং বাহিয়ান দাস বিদ্রোহ শুরু হয়।  দাসরা তুলনামূলকভাবে সহজেই কারাগার এবং ব্যারাকে আক্রমণ করে। কিন্তু ক্রমাগত গুলিবর্ষণ এবং অশ্বারোহী আক্রমণের সামনে ছত্রভঙ্গ হয়ে পড়ে।

বিদ্রোহকারীদের অধিকাংশই ছিলেন আফ্রিকান পুরুষ দাস। এদের অনেকেই বেনিন উপসাগরীয় এলাকা থেকে আগত ইউরোবা (নাগো) ছিলেন। বিদ্রোহের পর বিচারাধীন দাসদের মধ্যে ৬১% ছিল নাগো। বিদ্রোহের নথিতে নাগো নেতারা এবং জীবনহানি ও বিশৃঙ্খলার জন্য দায়ী ব্যক্তিদের নাম সবচেয়ে বেশি উল্লেখিত হয়।

বিদ্রোহের পর লিটুকানকে ব্যাপক নির্যাতনের মাধ্যমে জিজ্ঞাসাবাদ করা হলেও, তিনি কোনো মুসলমান সাথী বা ছাত্রের নাম প্রকাশ করেননি। সেই সময়কার লেখালেখিতে দেখা যায়, তিনি মুসলিম সমাজের সবচেয়ে প্রিয় অথবা দ্বিতীয় সর্বাধিক প্রিয় ব্যক্তি ছিলেন। তিনি এমন এক ধর্মীয় ঐতিহ্যের প্রতিনিধি ছিলেন, যেখানে সব ধর্মীয় জ্ঞান ও গ্রন্থ মুখস্থ করেই প্রজন্মে প্রজন্মে বহন করা হতো।

ল্যাটিন আমেরিকার ইসলামের উপর প্রভাব 
এই ঘটনা মুসলমানদের সঙ্গে সংশ্লিষ্ট ইতিহাসের অল্প কয়েকটি বিষয়ের একটি, যেটা ইতিহাসবিদদের মধ্যে মাঝারি মাত্রার আগ্রহ তৈরি করতে পেরেছে। ফলে অন্যান্য মুসলিম বিদ্রোহ বা ধর্মভিত্তিক অন্যান্য গোষ্ঠীর সঙ্গে তুলনামূলক বিশ্লেষণ খুব সীমিত। ইতিহাসচর্চার দৃষ্টিকোণ থেকে এখনো স্পষ্টভাবে সিদ্ধান্ত নেওয়া যায়নি ইসলামে এই বড় ধরনের বিদ্রোহে আসলে কতটা প্রভাব ফেলেছিল। এমনকি এর আগে যে ছোট ছোট বিদ্রোহগুলো ঘটেছিল। সেগুলোর তথ্য থেকে কী ধরনের উপসংহার টানা যায়, তা নিয়েও গবেষকদের মধ্যে এখনো ঐকমত্য হয়নি।

তথ্যসূত্র 

১৯শ শতাব্দীর ক্রীতদাস
১৮৩৫-এ মৃত্যু
জন্মের সাল অজানা